अपनी संपूर्ण गुरुता से लदा फँदा वह धीमे धीमे शिखर की ओर बढ़ती चींटी को देखता है। यह कौन है चीटी है सर, इतनी धीरे क्यों चलती है? इसे तेज चलाइये आप करते क्या रहते हैं। सवाल महावत से हैं। महावत अचकचा जाता है अपनी नौकरी पर बनी जानकर चींटी के माथेपर अंकुश गड़ा देता है। चींटी तेज वेज चलना नहीं शुरू करती इठलाकर इतराकर शिखर की गोद में चढ़ जाती है और पिया की गोद में बैठी पटर पटर पलकें पटपटा कर महावत को देखती है। महावत की मुश्कें कसी है। यह क्या है कैसे महावत हो चींटी पर अंकुश लगाते हो चीटी महावत को मुँह चिढ़ा देती है लेकिन शिखर वार्ताओं में छोटे छोटे मसलों पर विचार नहीं होता।